புனித ஜார்ஜ் கோட்டையின் உள்ளே நுழைந்ததும் வலது பக்கம் கோட்டை அருங்காட்சியகம் உள்ளது. மொத்தம் மூன்று தளங்கள் கொண்டது. தரைத்தளத்தில் ஆங்கிலேயர்கள் உபயோகித்த பொருட்கள், போர்க்கருவிகள், கவச உடைகள் போன்றவைகள் உள்ளன. முதல் தளத்தில் இங்கிலாந்து நாட்டின் அரசர்கள், அரசிகள், புனித ஜார்ஜ் கோட்டையில் பணியாற்றிய ஆளுநர்கள் ஆகியோரின் மிகப் பெரிய ஆயில் பெயிண்ட் ஓவியங்கள் கண்கவரும் வண்ணம் பிரம்மாண்டமாக உள்ளன. இதில் ராஜா ரவிவர்மா வரைந்த ஓவியமும், இந்தியாவின் பேரரசியாக விக்டோரியா மஹாராணி முடிசூட்டிய போது வரைந்த ஓவியமும் மிக முக்கியமானதாக இருக்கிறது.